**Grozījums Ministru kabineta 2010.gada 13.jūlija noteikumos Nr.635 „Kārtība, kādā apseko un nosaka neapstrādātās lauksaimniecībā izmantojamās zemes platību un sniedz informāciju par to”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma "[Par nekustamā īpašuma nodokli](http://likumi.lv/ta/id/43913-par-nekustama-ipasuma-nodokli)" [3.panta](http://likumi.lv/ta/id/43913-par-nekustama-ipasuma-nodokli#p3) septītā un astotā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ievērojot Ministru kabineta 2010.gada 13.jūlija noteikumus Nr.635 „Kārtība, kādā apseko un nosaka neapstrādātās lauksaimniecībā izmantojamās zemes platību un sniedz informāciju par to” (turpmāk – noteikumi Nr.635),Lauku atbalsta dienests vizuāli apseko lauksaimniecībā izmantojamo zemi, kuras platība ir lielāka par vienu hektāru. Informācija par neapstrādātās lauksaimniecībā izmantojamās zemes platību katru gadu līdz 20.novembrim tiek nosūtīta attiecīgajām pašvaldībām, lai tās varētu piemērot nekustamā īpašuma nodokļa papildlikmi. Informācija par Lauku atbalsta dienesta veiktajās pārbaudēs konstatētajām neapstrādātajām lauksaimniecības zemes vienībām zemes īpašniekam līdz nekustamā īpašuma nodokļa aprēķina saņemšanai publiski nav pieejama. Latvijas Republikas Tiesībsargs savā 2014.gada 29.oktobra atzinumā pārbaudes lietā Nr.2013-8-30 rosina Zemkopības ministriju izdarīt grozījumus noteikumos Nr.635, papildinot tos ar noteikumu par nepieciešamību informēt lauksaimniecības zemes īpašniekus gadījumos, kad Lauku atbalsta dienesta veiktajā apsekošanā ir konstatēta neapstrādāta lauksaimniecībā izmantojamā zeme.Lai lauksaimniecībā izmantojamās zemes īpašnieki pēc iespējas ātrāk tiktu informēti par to īpašumā esošajām neapstrādātajām zemes vienībām atbilstoši Lauku atbalsta dienesta ikgadējā apsekošanā konstatētajam, ir sagatavots grozījums noteikumos Nr.635, paredzot, ka informāciju par neapstrādātajām lauksaimniecībā izmantojamajām zemes vienībām Lauku atbalsta dienests pēc 20.novembra publicē savā tīmekļa vietnē www.lad.gov.lv. |
| 3. | Projekta izstrādē iesaistītās institūcijas | Zemkopības ministrija un Lauku atbalsta dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Lauksaimniecībā izmantojamās zemes īpašnieki |
| 2. | Tiesiskā regulējuma ietekme uz tautsaimniecību un administratīvo slogu | Lai Lauku atbalsta dienesta tīmekļa vietnē būtu informācija par neapstrādāto lauksaimniecības zemi, zemes īpašnieku līdzdalība nav nepieciešama. Tīmekļa vietnē tiks ievietota informācija, kas saskaņā ar noteikumu Nr.635 7.punktu jāiesniedz pašvaldībām līdz katra gada 20.novembrim.  |
| 3. | Administratīvo izmaksu monetārs novērtējums | Informācijas ievietošana tīmekļa vietnē Lauku atbalsta dienestam radīs izmaksas 8,17 *euro* apmērā: C = (f x l) x (n x b) = (8,17 x 1) x (1 x 1) = 8,17 *euro*, kurf – viena darbinieka vidējā stundas likme valsts pārvaldē ir 8,17 *euro*;l – informācijas ievietošanai tīmekļa vietnē būs nepieciešama 1 stunda;n – tīmekļa vietnē tiks ievietots 1 dokuments;b – informācija tīmekļa vietnē tiks ievietota 1 reizi gadā. |
| 4. | Cita informācija | Nav |

*Anotācijas III, IV un V sadaļa – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Noteikumu projekts publicēts Zemkopības ministrijas tīmekļa vietnē.  |
| 2. | Sabiedrības līdzdalība projekta izstrādē  | Noteikumu projekts tiek saskaņots ar lauksaimnieku nevalstiskajām organizācijām – biedrībām „Lauksaimnieku organizāciju sadarbības padome”, „Zemnieku saeima”, „Latvijas Augļkopju asociācija”, „Latvijas Lauksaimniecības kooperatīvu asociācija”, „Lauksaimniecības statūtsabiedrību federācija” un „Latvijas Bioloģiskās lauksaimniecības asociācija”. |
| 3. | Sabiedrības līdzdalības rezultāti  | Atbalsta noteikumu projektu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Zemkopības ministrija un Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts tiks īstenots esošajās institūcijās ar tām pieejamajiem cilvēkresursiem.  |
| 3. | Cita informācija | Nav. |

Zemkopības ministrs J. Dūklavs

28.05.2015. 11:10

544

I.Štromberga

67027216, Inese.Stromberga@zm.gov.lv